Hvordan ser min hud ud efter min behandling - skal jeg fx tage nogle dage fri fra arbejde?
Vi er alle sammen forskellige – og derfor kan der også være forskel på, hvordan ens hud reagerer på behandlingen. Lige efter behandlingen vil huden oftest være lidt rød og hævet, og karsprængningerne er synligt lukkede. Rødmen forsvinder i løbet af nogle timer, og kan tildækkes med make-up umiddelbart efter behandlingen. Hos langt hovedparten ses ingen væsentlig ’nedetid’ eller ophelingstid efter laserbehandlingen. Det betyder, at huden ser så godt som normal ud efter behandlingen, og at du kan gå på arbejde allerede dagen efter behandlingen. Huden kan dog være let hævet og rød i få dage.